Roy Moore

Roy Stewart Moore (født 11. februar 1947) er en amerikansk politiker og tidligere dommer. Han er republikanernes kandidat i Alabamas senatorvalg i 2017.

Moore har blitt valgt til Alabamas høyesterettsjustitiarius ved to anledninger. Han ble første gang valgt i 2001, men ble avsatt i november 2003 fordi han nektet å følge en føderal rettsordre som krevde at han fjernet en marmorstein med De ti bud innskravert fra lobbyen i Alabamas høyesterett.

I 2006 og 2010 stilte han til guvernørvalg i Alabama, men tapte primærvalgene. I 2013 ble han igjen valgt til høyesterettsjustitiarius, og i mai 2016 ble han igjen avsatt - denne gangen fordi han krevde at skiftedommerne fortsatte å opprettholde delstatens forbud mot likekjønnet ekteskap sjøl om USAs høyesterett hadde erklært at forbudet var grunnlovsstridig.

I forbindelse med senatorvalget i 2017 avslørte The Washington Post at Moore hadde hatt forhold med mindreårige da han sjøl var i tredveåra. Moore bestridet dette.

Referanser

Eksterne lenker 
 

Politikere fra USA
Dommere fra USA